CELEX: 32007D0431
Language: et
Date: 2007-06-04 00:00:00
Title: 2007/431/EÜ: Nõukogu otsus, 7. juuni 2007 , millega volitatakse liikmesriike ratifitseerima Euroopa Ühenduse huvides Rahvusvahelise Tööorganisatsiooni 2006. aasta konsolideeritud meretöönormide konventsiooni

22.6.2007   
            
            
               ET
            
            
               Euroopa Liidu Teataja
            
            
               L 161/63
            
         
      NÕUKOGU OTSUS,
   7. juuni 2007,
   millega volitatakse liikmesriike ratifitseerima Euroopa Ühenduse huvides Rahvusvahelise Tööorganisatsiooni 2006. aasta konsolideeritud meretöönormide konventsiooni
   (2007/431/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 42 koostoimes artikli 300 lõike 2 esimese lõigu esimese lause ja artikli 300 lõike 3 esimese lõiguga,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Rahvusvahelise Tööorganisatsiooni (edaspidi „ILO”) 2006. aasta konsolideeritud meretöönormide konventsioon (edaspidi „konventsioon”) võeti vastu Genfis kokku tulnud ILO rahvusvahelise töökonverentsi merendusalasel istungil 7. veebruaril 2006.
            
         
               (2)
            
            
               Kõnealune konventsioon annab olulise panuse laevandusse rahvusvahelisel tasandil, edendades meremeeste rahuldavaid elu- ja töötingimusi ning õiglasemaid konkurentsitingimusi ettevõtjatele ja laevaomanikele, ning seetõttu on soovitav, et selle sätteid kohaldataks nii kiiresti kui võimalik.
            
         
               (3)
            
            
               Konventsioon paneb aluse rahvusvahelisele meretöökoodeksile, määrates kindlaks töö miinimumnormid.
            
         
               (4)
            
            
               Ühendus püüab saavutada võrdsed võimalused merendussektoris.
            
         
               (5)
            
            
               ILO põhikirja artikli 19 lõikes 8 märgitakse, et „konverentsil vastuvõetud ja liikmesriigi ratifitseeritud konventsiooni või soovitusega ei ole vastuolus liikmesriigi õigus kohaldada oma seadust või kohtuotsust või järgida oma tava või kokkulepet, millega nähakse asjaomastele töötajatele ette suuremad soodustused kui konventsioonis või soovituses”.
            
         
               (6)
            
            
               Konventsiooni mõned sätted kuuluvad ühenduse ainupädevusse sotsiaalkindlustusskeemide kooskõlastamise valdkonnas.
            
         
               (7)
            
            
               Ühendus ei saa konventsiooni ratifitseerida, sest selle osalised võivad olla ainult riigid.
            
         
               (8)
            
            
               Nõukogu peaks seega volitama liikmesriike, kelle suhtes on siduvad Euroopa Ühenduse asutamislepingu artiklil 42 põhinevad sotsiaalkindlustusskeemide koordineerimise eeskirjad, ratifitseerima konventsiooni ühenduse huvides käesolevas otsuses sätestatud tingimustel,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga volitatakse liikmesriike ratifitseerima 7. veebruaril 2006 vastu võetud Rahvusvahelise Tööorganisatsiooni 2006. aasta meretöönormide konventsiooni ühenduse pädevusse kuuluvad osad.
   Artikkel 2
   Liikmesriigid peaksid tegema jõupingutusi, et astuda samme, mis on vajalikud konventsiooni ratifitseerimiskirjade hoiuleandmiseks Rahvusvahelise Tööbüroo peadirektorile niipea kui võimalik, soovitavalt enne 31. detsembrit 2010. Nõukogu vaatab ratifitseerimise osas tehtud edusammud läbi enne 2010. aasta jaanuari.
   Artikkel 3
   Käesolev otsus on adresseeritud liikmesriikidele kooskõlas Euroopa Ühenduse asutamislepinguga.
   
      Luxembourg, 7. juuni 2007
      
         
            Nõukogu nimel
         
         
            eesistuja
         
         M. GLOS
         
      
   
   
      (1)  14. märtsi 2007. aasta arvamus (Euroopa Liidu Teatajas seni avaldamata).